Οδύσσεια του Διαστήματος 31

Η Οδύσσεια του Διαστήματος 31 (ιαπωνικά: 宇宙伝説ユリシーズ31, Uchū Densetsu Yurishīzu Sātīwan, δηλ. Space Legend Ulysses 31 γαλλικά: Ulysse 31) είναι ο ελληνικός τίτλος της γαλλο-ιαπωνικής σειράς κινουμένων σχεδίων του 1981. Η σειρά είναι μεταφορά της Οδύσσειας του Ομήρου στον 31ο αιώνα και ολοκληρώθηκε σε 26 επεισόδια. Την παραγωγή είχαν αναλάβει η Καναδική εταιρεία παραγωγής παιδικών προγραμμάτων DiC Audiovisuel σε συνεργασία με το ιαπωνικό στούντιο anime Tokyo Movie Shinsha και τον όμιλο RTL. Δημιουργοί της σειράς είναι οι Μπερνάρντ Ντεριέ και Ζαν Σαλοπέν, οι οποίοι βασίστηκαν σε μια ιδέα της Νίνα Βολμάρκ. Η σειρά έκανε πρεμιέρα στις 3 Οκτωβρίου του 1981 στο κανάλι FR3 (σήμερα France 3). Περίπου δύο χρόνια μετά την αρχική προβολή της, η σειρά μεταδόθηκε για πρώτη φορά στην Ελλάδα, μεταγλωττισμένη από την ΕΡΤ1. Τις φωνές στους ήρωες δάνεισαν, μεταξύ άλλων, οι Μάνος Βενιέρης, Τάσος Κωστής, Αργύρης Παυλίδης, Ματίνα Καρρά και Υβόνη Μεταξάκη.

 Η σειρά ακολουθεί τις περιπέτειες του Οδυσσέα και του πληρώματός του στο Διάστημα. Οι θεοί τιμωρούν τον Οδυσσέα όταν στην προσπάθειά του να σώσει μια ομάδα παιδιών και το γιο του Τηλέμαχο, σκοτώνει τον Κύκλωπα. Το πλήρωμα του πέφτει σε λήθαργο και ο μόνος τρόπος να επιστρέψουν στη ζωή είναι να βρουν το βασίλειο του Κάτω Κόσμου. Μέχρι να φτάσει στον τελικό του προορισμό θα περιπλανηθεί στο αχανές διάστημα και θα συναντήσει πολλούς από τους ήρωες της ελληνικής μυθολογίας. Οδυσσέας: Ο κεντρικός χαρακτήρας, κυβερνήτης του διαστημικού σκάφους Οδύσσεια. Πέτυχε την γαλαξιακή ειρήνη και έγινε έτσι στόχος του μένους των Ολύμπιων θεών. Το κύριο όπλο του είναι ένα πιστόλι λέιζερ που μετατρέπεται σε φωτόσπαθο. Έχει επίσης μια ενεργειακή ασπίδα και αντιβαρυτική ζώνη. Είναι γενναίος, ευγενικός και αποφασισμένος να νικήσει τους θεούς για την τιμωρία που επέβαλαν στον ίδιο και τους συντρόφους του.Τηλέμαχος: Γιος του Οδυσσέα και δεύτερος τη τάξει στην ιεραρχία, φίλος και προστάτης της Τεμίς. Είναι όμορφος, θαρραλέος, τολμηρός και ευαίσθητος. Είναι πολύ καλός πιλότος και χρησιμοποιεί σαν όπλο μια σφεντόνα που εκτοξεύει μπάλες ενέργειας.Τεμίς (Thémis): Ανθρωπόμορφη εξωγήινη από το λευκό πλανήτη Ζοτρά. Έχει μπλε δέρμα και είναι η μικρή αδερφή του Νουμαγιός. Έχει τηλεπαθητικές και τηλεκινητικές ικανότητες ενώ είναι άτρωτη από τη φωτιά. Μαζί με τον Νουμαγιός και τον Τηλέμαχο κινδύνευσαν να γίνουν θυσία στον Κύκλωπα, αλλά σώθηκαν από τον Οδυσσέα. Η ίδια, όπως και όλοι οι κάτοικοι του πλανήτη της θεωρούνται εξαιρετικά όμορφοι.Νουμαγιός (Noumaïos): Μεγαλύτερος αδερφός της Τεμίς. Διασώθηκε από τον Οδυσσέα αλλά βρίσκεται σε λήθαργο μαζί με το υπόλοιπο πλήρωμα του σκάφους.Νονό (Nono): Ο μικρός ρομποτικός σύντροφος του Τηλεμάχου. Αρέσκεται να τρώει βίδες και καρφιά, είναι ικανότατος στις μηχανολογικές επισκευές και διαθέτει τεράστια φυσική δύναμη. Είχε δοθεί στον Τηλέμαχο σαν δώρο γενεθλίων.Σιρκά (Shyrka): Είναι ο κεντρικός υπολογιστής του διαστημικού σκάφους 'Οδύσσεια. Μιλάει με χαρακτηριστική βαθιά γυναικεία φωνή.Δίας: Βασιλιάς των θεών και διώκτης του Οδυσσέα.Ποσειδώνας: Θεός της θάλασσας, εξοργισμένος με τον Οδυσσέα επειδή σκότωσε τον Κύκλωπα. Κραδαίνει τρίαινα και οι υπηρέτες του πιλοτάρουν πλοία σε σχήμα τρίαινας.Άδης: Ο άρχων του κάτω κόσμου. Ο Οδυσσέας πρέπει να βρει το βασίλειό του προκειμένου να επιστρέψει πίσω στη Γη. Οι περισσότεροι από τους ακόλουθους χαρακτήρες εμφανίζονται σε ένα μόνο επεισόδιο, με εξαίρεση κάποιους που παρεμβαίνουν τακτικά στην εξέλιξη της υπόθεσης. Νέστορας: Ο καλύτερος φίλος του Οδυσσέα και υποδιοικητής του σκάφους Οδύσσεια.Ευρύκλεια: Έμπιστη φίλη του Οδυσσέα και τρίτη τη τάξει στην ιεραρχία.Κύκλωπας: Δημιούργημα του Ποσειδώνα, τρέφεται με νεαρά αγόρια και κορίτσια και λατρεύεται σαν θεότητα. Το γιγάντιο αρθρωτό σώμα του θυμίζει μυριόποδα και στην κορυφή έχει ένα τεράστιο ρομποτικό μάτι που εκτοξεύει καταστροφικές ακτίνες.Πηνελόπη: Σύζυγος του Οδυσσέα και μητέρα του Τηλεμάχου.Η Γριά (La Sorcière): Μια ισχυρή μάγισσα που κατοικεί σε έναν από τους δορυφόρους του Ζοτρά και υπεραγαπά τα παιδιά. Μισεί όλους τους ενήλικες αφού τους θεωρεί υπεύθυνους για την φυγή των παιδιών. Είναι στην πραγματικότητα μια γλυκιά και τρυφερή ύπαρξη.Έρατος (Hératos) & Αθηνά (Atina): Αρχαιολόγος από τη Γη, βρίσκει ένα μικρό κορίτσι από τον πλανήτη Ζοτρά και της δίνει το όνομα Αθηνά. Γίνονται φίλοι του Οδυσσέα.Αίολος (Éole) & Αιόλια (Éolia): Ο βασιλιάς των ανέμων και η κόρη του. Βασανίζει τον Οδυσσέα μέχρι τη στιγμή που η κόρη του θα κινδυνεύσει να πεθάνει οπότε και συνειδητοποιεί το κακό που έχει κάνει.Σίσυφος: Βασιλιάς καταδικασμένος να γεμίζει έναν απύθμενο κρατήρα. Θα προσπαθήσει να ξεγελάσει τον Οδυσσέα ώστε να πάρει τη θέση του.Σφίγγα: Μισός άνθρωπος, μισό λιοντάρι, το πλάσμα αυτό υποβάλλει στον Οδυσσέα ένα γρίφο.Κρόνος (Chronos): Θεός διωγμένος από τους θεούς του Ολύμπου, Κύριος του Χρόνου. Θα προσπαθήσει να τερματίσει την εξορία του προσφέροντας τον Οδυσσέα στους θεούς.Αριάδνη: Νεαρή πριγκίπισσα, κόρη του Μίνωα, ερωτευμένη με τον ήρωα Θησέα. Ζητά από τον Οδυσσέα να βοηθήσει το Θησέα να σκοτώσει το Μινώταυρο.Μαύρος Μάγος (Le Magicien Noir): Μυστηριώδης μάγος που σπάει προσωρινά την κατάρα των θεών πάνω στο πλήρωμα του Οδυσσέα αλλά τελικά σκοτώνεται από τους θεούς.Υψί (Hypsie): Νεαρή γυναίκα, κόρη του βασιλιά Θόαντος από τον πλανήτη Λήμνος όπου οι γυναίκες είναι υπόδουλες στους ανθρώπους-καρχαρίες.Νανέτ (Nanette): Θηλυκό ρομπότ που γίνεται φίλη του Νονό. Θα πληρώσει με τη ζωή της τη βοήθεια που του προσφέρει όταν ο αφέντης της, Κορτέζ (Cortex), καταστρέφεται.Καλυψώ: Βασίλισσα ενός πλανήτη που αργοπεθαίνει. Παγιδεύει αλλά έπειτα ερωτεύεται τον Οδυσσέα.Άτλαντας: Ο θεός που κρατά το σύμπαν στις πλάτες του. Θα καθοδηγήσει τον Οδυσσέα ώστε να αποτραπεί η καταστροφή του σύμπαντος.Νηρέας: Ο αυτοαποκαλούμενος "μικρός γιος των θεών", προσπαθεί να γίνει κύριος του σύμπαντος με τη βοήθεια του Οδυσσέα, εξαπατώντας τον.Ερμής: Αγγελιαφόρος των θεών και υπηρέτης του Ποσειδώνα.Κίρκη: Πανίσχυρη μάγισσα που αναζητεί την απόλυτη γνώση προκειμένου να κυβερνήσει το σύμπαν.Χάροντας: Ο βαρκάρης της Στύγας, του ποταμού του κάτω κόσμου.Κέρβερος: Σωματοφύλακας με τρία κεφάλια, ο ακούραστος φύλακας της εισόδου στον κάτω κόσμο.Ορφέας & Ευρυδίκη: Δύο εραστές χωρισμένοι από το θάνατο. Ο Οδυσσέας θα βοηθήσει τον Ορφέα να βρει την αγαπημένη του Ευρυδίκη στον κάτω κόσμο.Μυθικός Οδυσσέας, Τηλέμαχος & Πηνελόπη: Οι μυθικοί ήρωες του Ομήρου, πρόγονοι του Οδυσσέα. Ο ήρωας του 31ου αιώνα θα βοηθήσει το μυθικό πρόγονό του να ανακτήσει το θρόνο της Ιθάκης. Ακολουθούν οι αυθεντικοί τίτλοι στα γαλλικά: Le Cyclope ou la Malédiction des dieux (Η περιπέτεια με τους Κύκλωπες) Les Fleurs sauvages (Τα άγρια λουλούδια) Hératos (Ἕρατος) Chronos (Κρόνος) La Planète perdue (Ο χαμένος πλανήτης) Éole ou le Coffret des vents cosmiques (Αίολος) Sisyphe ou l'Éternel Recommencement (Σίσυφος) La Révolte des Compagnons (Η ανταρσία των συντρόφων) Le Sphinx (Η Σφίγγα) Les Lestrygons (Οι Λαιστρυγόνες) Charybde et Scylla (Χάρυβδη και Σκύλλα) Le Fauteuil de l'oubli (Η καρέκλα της λησμονιάς) Les Sirènes (Οι Σειρήνες) Le Marais des doubles (Ο βάλτος με τα ομοιώματα) La Deuxième Arche (Δεύτερη κιβωτός) Circé la magicienne (Η μάγισσα Κίρκη) Nérée ou la Vérité engloutie (Νηρέας) Le Labyrinthe du Minotaure (Ο λαβύρινθος του Μινώταυρου) Atlas (Άτλαντας) Le Magicien noir (Ο μαύρος μάγος) Les Révoltés de Lemnos (Οι επαναστάτριες της Λήμνου) La Cité de Cortex (Η πόλη του Κορτέζ) Ulysse rencontre Ulysse (Ο Οδυσσέας συναντά τον Οδυσσέα) Les Lotophages (Οι Λωτοφάγοι) Calypso (Καλυψώ) Le Royaume d' Hadès (Το βασίλειο του Άδη) Γαλλία FR3 (1981-1982) σήμερα France 3, δημόσια ραδιοτηλεόραση της ΓαλλίαςΕλλάδα TV 100 (Δημοτική Ραδιοτηλεόραση Θεσσαλονίκης) ΕΡΤ1 (1983-1985) Extra Channel 3 ΕΤ3 Star Κεντρικής ΕλλάδαςΗ.Π.Α. Nickelodeon (1986-1987)Ηνωμένο Βασίλειο BBC (1985-1986) The Children's Channel (1994-1995) συγχωνεύτηκε και απορροφήθηκε από την British Sky Broadcasting Disney Channel (1998-1999) Jetix/Toon Disney (2005) σήμερα Disney XDΑυστραλία ABC Television (1989-2000) δημόσια ραδιοτηλεόραση της Αυστραλίας Nickelodeon (1996-1998)Ιαπωνία TV Asahi (1988 - 12 επεισόδια) NHK BS-2 (1991) δημόσια ραδιοτηλεόραση της Ιαπωνίας Cartoon Network (2007-2008)Πολωνία TVP 2 (1992) δημόσια ραδιοτηλεόραση της Πολωνίας TV4 (2000)Κορέα KBS2 (1988) δημόσια ραδιοτηλεόραση της Κορέας Επίσημη ιστοσελίδα The Kingdom of Hades Οδύσσεια του Διαστήματος στην IMDb